החוקר שני הוא מקגרווי שהגדיר את הגיאוסופיה כ- "המחקר של העולם כפי שאנשים חווים אותו או מדמיינים אותו" (McGreevy 1987).
בעקבותיו הגדיר אינס את הגיאוסופיה כ- "מערכות של אמונות הקשורות אינטראקציה אנושית לסביבות יבשתיות." ( אינס 1995)
גאוסופיה בישראל.
מחקרים חדשים עוסקים בתפיסות ההוליסטיות של הציבור בתקופות שונות את הארץ. ייחוס קדושה לאתרים, קשר מהותני בין תושבי הארץ לארץ עצמה, ייחוס תכונות אופי לארץ, פרסוניפיקציה של אתרים ותצורות נוף ועוד.
דניאל גולדמן
דניאל גולדמן (נולד ב-5 ביולי 1969) הוא איש עסקים, פעיל חברתי ונדבן ישראלי, לשעבר יו"ר גשר מפעלים חינוכיים ובני עקיבא העולמית.
ביוגרפיה.
גולדמן נולד בניוקאסל שבצפון-מזרח אנגליה למשפחה יהודית מסורתית. בגיל צעיר חזר בתשובה והחל לשמור שבת והשתתף בפעילות של תנועת בני עקיבא כחניך, כמדריך וכראש מחנה. לאחר לימודי התיכון הגיע ב-1987 לשנת הכשרה בקיבוץ שדה אליהו. בשנת 1992 כשהיה בן 23, אחרי שסיים לימודי הנדסה בקינגס קולג' לונדון, עלה לישראל ושירת בצה"ל בחטיבה 7. לאחר מכן למד חינוך מיוחד ותרפיה במוזיקה במכללת לוינסקי לחינוך במשך שנתיים. לאחר מכן התגייס לצה"ל ושירת בחיל שריון עם חיילים צעירים ממנו. בשנת 1998 הקים גולדמן את חברת הייעוץ Goldrock שנועדה לסייע ל"ניהול העושר באופן רב-דורי". החברה מעניקה ייעוץ עסקי בתחומים שונים למשפחות בעלות הון, במיוחד בתחום המיסוי מול הרשויות וכן ליווי וסיוע רגשי לצורך מעבר בין דורי נכון ל-2020, גולדמן מנהל את החברה עם שני שותפים.
אביו, דייוויד גולדמן (1937–1999) ייסד בשנות ה-80 חברה המייצרת תוכנה להנהלת חשבונות שנקראה סייג' . אביו היה משווק את התוכנה לבתי עסק קטנים והיא זכתה להצלחה של 3 מיליוני משתמשים, והחברה רכשה חברות דומות באסיה, באירופה ובארצות הברית, והונפקה בבורסה לניירות ערך בלונדון. בהמשך מונה אביו ליו"ר באטמ תקשורת מתקדמת אותה רכש בהמשך בשותפות, ובזמן בועת הדוט-קום נאמד הונו בכ-440 מיליון דולר. אביו נפטר בשנת 1999 והותיר את אשתו סינתיה ואת דניאל ואחיו אנדרו.
פעילות ציבורית.
גולדמן תרם רבות לתנועת בני עקיבא ובשנים 2000–2015 כיהן גולדמן כיו"ר בני עקיבא העולמית, עם זאת החרים את טקס פתיחת הוועידה של "בני עקיבא העולמית" בשנת 2019, במחאה על הגיבוי שהעניק הרב חיים דרוקמן למוטי אלון.
משנת 2000 גולדמן חבר בוועד המנהל של גשר– מפעלים חינוכיים, עמותה ישראלית העוסקת בקידום ההבנה בין דתיים לחילוניים, ומשנת 2010 התמנה ליו"ר העמותה תפקיד בו כיהן עד 2019. בתפקידו כיו"ר גשר הקים גולדמן תוכנית מנהיגות של הארגון באמצעות מכון גשר למנהיגות. כמו כן כיו"ר גשר שם גולדמן דגש על פעילות שמטרתה דיאלוג עם הציבור החרדי. גם לאחר עזיבתו את גשר גולדמן לוקח חלק בפעילות של חינוך ושילוב של המגזר החרדי בחברה הישראלית, הוא הקים את עמותת 'לשם - מפעלים חינוכיים' בשותפות עם ד"ר יוסי בן-גל שמטרתה לסייע לישיבות חרדיות־תיכוניות שבשלב זה מלווה שתים עשרה ישיבות ופועלת לקידום הלימודים הכלליים בעולם החרדי.
גולדמן כותב טורים בישראל היום, ג'רוזלם פוסט ובכלי תקשורת נוספים.
גולדמן מתגורר עם אשתו דברה-לי בבית שמש מאז 2001. לזוג 5 ילדים.
אנדרטה לחללי עוצבת השרון
האנדרטה לחללי עוצבת השרון היא אנדרטה הניצבת ביער המגינים שבקרבת לטרון. היא מנציחה את שמותיהם של 16 לוחמים מחטיבה 5, שנפלו במלחמת ששת הימים. האנדרטה הייתה מוצבת במקור בחורבת צופין ליד קלקיליה שבשומרון.
רקע.
חטיבה 5, הנקראת גם עוצבת השרון, הייתה מופקדת ערב מלחמת ששת הימים על הגנת אזור השרון, המותניים הצרים של ישראל, שבהם הפרידו רק כ-16 קילומטר בין חוף הים התיכון לבין הגבול עם ירדן.
ביום השני למלחמה יצאה החטיבה להתקפה, כבשה את הערים קלקיליה וטול כרם וכפרים שלידן והגיעה למבואות שכם. מקצת חלליה במלחמה נפלו בהפגזות ירדניות שהונחתו על יחידותיה בטרם החלה התקפתה.
האנדרטה.
מקומה המקורי של האנדרטה היה באתר ההנצחה שהוקם לזכר חללי החטיבה במלחמה במוצב הירדני לשעבר בחורבת צופין שממזרח לקלקיליה. במקום זה ניהלה החטיבה את אחד מקרבותיה הראשונים. אתר ההנצחה נחנך ביום השנה השני למלחמת ששת הימים. האנדרטה הוצבה בו בשנת 1982 לאחר מעשי השחתה של לוחות הזיכרון שבמקום. לימים הועברה האנדרטה אל יער המגינים.
האנדרטה היא לוח מתכת מקומר צבוע בשחור, המעוצב כצללית של חייל עוטה קסדה המצביע קדימה מעל סיפון רכבו. במקור היו קבועים על גבי הלוח בתבליט שמות 16 החללים תחת הכותרת "עוצבת השרון: לנופלים בדרך אל ההר".
בשנת 2017, לרגל מלאת 50 שנים למלחמת ששת הימים, שופצה האנדרטה. מימינה הוצב לוח אבן הנושא את הכיתוב שהופיע במקור על גבי האנדרטה עצמה ואת מילות ההספד יזכור. משמאל לאנדרטה הוצב כן ללהבת זיכרון.
בקרבת האנדרטה ניצבת אנדרטה לחללי גדוד הטנקים 407 מחטיבה 600.
שמות 16 חללי חטיבה 5 במלחמת ששת הימים הונצחו גם באנדרטה הניצבת ליד המושב ניצני עוז שבשרון.
Peacock (שיר)
Peacock (בעברית: טווס) הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream. השיר יצא לאור ב-26 במרץ 2012, על ידי חברת התקליטים קפיטול רקורדס, כסינגל השיווקי הראשון מתוך האלבום.
השיר הגיע למקום הראשון במצעד שירי הדאנס קלאב.
רקע וכתיבה.
השיר נכתב על ידי קייטי פרי, מייקל אריקסן, טור אריק הרמנסן ואסתר דין, הולחן על ידי פרי, הרמנסן ודין והופק על ידי סטארגייט ודין גם כן. השיר הוא שיר בסגנון הדאנס-פופ, שמאפיין שירים נוספים שנכללו בתוך האלבום, Teenage Dream. השיר הוקלט בשנת 2010, באולפני רוק דה מיק.
בשנת 2012, הוציאה פרי את האלבום Teenage Dream מחדש, תוך שהשיר נכלל בו ושם האלבום שונה ל-.
הצלחה.
השיר הצליח לכבוש את פסגת מצעד שירי הדאנס קלאב של בילבורד והפך לאחד משיריה המצליחים ביותר של פרי במצעד. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה. בנוסף, נכנס השיר למצעד השירים מתחת להוט 100.
גם מחוץ לארצות הברית זכה השיר להצלחה, כאשר נכנס למצעדים בצ'כיה, קנדה, הממלכה המאוחדת, וקוריאה הדרומית.
המנון ביתר
המנון בית&quot;ר
ושתי קולה
ושתי קולה (ידועה כ-Va$htie; נולדה ב-23 באפריל 1981) היא במאית וידאו קליפים, במאית קולנוע, אמנית, מעצבת, ציירת ותקליטנית אמריקאית. היא פועלת בעיקר בניו יורק. קולה ידועה בכך שביימה את הווידאו קליפ של השיר "Roll It", של הזמרת-יוצרת הברבדית ריהאנה.
ביוגרפיה.
קולה נולדה וגדלה באולבני, בירת מדינת ניו יורק. היא עברה לעיר ניו יורק בשנת 1999 ללמוד קולנוע בבית הספר לאמנויות חזותיות. היא סיימה את לימודיה בשנת 2004. במהלך תקופה זו היא עבדה ב-Stüssy; חנות בגדים.
את הקריירה שלה החלה קולה כבר בשנת 1999, תוך שהיא פועלת במגוון תחומים שונים כמו: עיצוב, מוזיקה, בימוי וציור.
קריירה.
בשנת 2005, קולה חתמה על חוזה ב-Box Fresh Pictures, כבמאית לצד אנתוני מנדלר. רבים מהקליפים הראשונים שלה יצאו על ידי חברה זו, כולל קליפים לאמנים כמו ג'יי-סטטוס, ריהאנה וטוני הוסל. במקביל, היא כתבה גם תסריטים של וידאו קליפים לאמנים שונים.
בשנה שלאחר מכן, היא הפכה למנהלת שירותי היצירה של איילנד דאף ג'אם מיוזיק גרופ. אנטוניו "לוס אנג'לס" ריד, נשיא חברת דאף ג'אם, אמר שהיא תהיה "זו שתשמור על קירור הבניין, בכך שהיא תשלב בו מוזיקת פופ ומוזיקת מיינסטרים". קולה הייתה מועמדת בטקס פרסי Paper, תוך שזכתה לתשואות ממבקרים שונים.
בשנת 2015 קולה כתבה, ביימה וכיכבה באחד מהווידאו קליפים המצליחים ביותר בכל הזמנים "Hotline Bling", של דרייק, שצבר למעלה מ-1.6 מיליארד צפיות. היא גם כיכבה בסדרת הטלוויזיה התיעודית 3AM, שאורכה שבעה פרקים ושידוריה היו ב-Showtime.
זאפיר(חברה)
Fortinet
&lt;ns&gt;0&lt;/ns&gt;
&lt;revision&gt;
&lt;parentid&gt;28746755&lt;/parentid&gt;
&lt;timestamp&gt;2021-10-31T20:01:05Z&lt;/timestamp&gt;
&lt;contributor&gt;
&lt;username&gt;דוד שי&lt;/username&gt;
&lt;/contributor&gt;
&lt;comment&gt;/* קישורים חיצוניים */&lt;/comment&gt;
&lt;model&gt;wikitext&lt;/model&gt;
&lt;format&gt;text/x-wiki&lt;/format&gt;
Fortinet (מאנגלית: פורטינט) הוא תאגיד רב לאומי אמריקאי, שבסיסו בסאניווייל, קליפורניה. החברה מפתחת ומשווקת מוצרי אבטחת מידע וסייבר כגון: חומות אש, מסנני דואר, ארגזי חול, מניעת חדירות (DLP) ועוד.
Fortinet נוסדה בשנת 2000 על ידי האחים קן ומייקל שיי. המוצר הראשון של החברה היה חומת האש FortiGate.
בהמשך, החברה החלה לשווק גם מוצרי רשת כגון: נקודות גישה (Access Point) ועוד.
היסטוריה.
בשנת 2000 האחים קן ומייקל שיי הקימו את Fortinet. עד שנת 2004 הצליחו לגייס מעל 90 מיליון דולר.
החברה הונפקה לציבור לראשונה בנובמבר 2009 וגייסה 156 מיליון דולר.
בשנת 2016 פרסמה פורטינט את ארכיטקטורת אבטחת המידע שלה שכוללת אינטגרציה ואוטומציה עם התקני אבטחת מידע אחרים וספקי צד-שלישי. בנוסף, התאימה את מוצריה ליכולות ענן.
בסוף שנת 2017 דיווחה פורטינט על הכנסות של מעל 416.7 מיליון דולר, עלייה של 15% לעומת 2016. נכון ל-31 בדצמבר 2017 היו לפורטינט 467 פטנטים בארצות הברית.
מוצרים עיקריים.
לחברה קשת רחבה של מוצרי אבטחת מידע וסייבר, החל מחומת האש Fortigate שבשימוש נרחב בישראל ובעולם.
מרבית ממוצרי החברה מגיעים בתצורת מכונה וירטואלית (VM) או במוצר פיזי.
מולך (או, העולם הגוי הזה)
Smile (שיר של קייטי פרי)